દિવાળી અંકને પ્રગટ થયે હજી માંડ બે જ દિવસ વીત્યા હશે ’ને ત્રીજા દિવસે સવારે મારા ઘરના બારણા પાસે એક ચિઠ્ઠી મળી આવી. અને હજી તો માંડ ખોલીને પહેલી જ લાઈન – ‘આપની છેલ્લી વાર્તા અંગે…’, આટલું જ વાંચ્યું હશે ત્યાં તો બધા જ પાત્રો ટપોટપ હાજર થવા માંડ્યા, અને બધાની નજર એ પત્રની અંદરના લખાણ પર ! એમાંથી કેટલાકે તો ‘નક્કી ગાળો આપી હશે પ્રતિભાવની બદલે ! આવી તો કંઇ વાર્તા હોતી હશે !’, એવું સૂચવતું લુચ્ચું સ્મિત પણ મારી તરફ કર્યું.